நிதா கான்

நிதா கான் (Nida Khan)  இசுலாமிய சட்டமான உடனடி முத்தலாக்கை அனுபவித்த ஓர் இந்தியப் பெண்கள் உரிமை ஆர்வலர் ஆவார். முத்தலாக் நடைமுறைகளுக்கு எதிராகப் பேசியதற்காக நிதாவை சமூகம் புறக்கணிக்க வேண்டும் என்று  இசுலாமிய தர்மசாத்திரியான குர்சித்து ஆலம் ரசுவியால்  ஒரு சட்டப் பரிந்துரை வெளியிடப்பட்டது.  அலா அசுரத்து உதவும் சங்கம் என்ற ஓர் அரசு சாரா நிறுவனத்தை நிதா கான் நிறுவினார்.

 தனிப்பட்ட வாழ்க்கை மற்றும் சர்ச்சைகள் 
நிதா கான்  2015 ஆம் ஆண்டு பிப்ரவரி மாதம் 18 ஆம் தேதியன்று திருமணம் செய்து கொண்டார். அதன் பிறகு இவர் வரதட்சணை கேட்டு வற்புறுத்தப்பட்டார். கணவர் தன்னை தாக்கியதால் தனக்கு கருச்சிதைவு ஏற்பட்டதாக அவர் கூறினார். இதனால்  கணவர் அவருக்கு உடனடி முத்தலாக் கொடுத்தார். மேலும் இவர்  2015 ஆம் ஆண்டு சூலை மாதம் 17 ஆம் தேதியன்று வீட்டை விட்டு வெளியேற்றப்பட்டார்

தனது புதிய இலாப நோக்கற்ற குழுவான அலா அசுரத்து உதவும் சங்கம் மூலம், நிதா கான் இப்போது மற்ற இசுலாமியப் பெண்களுக்கு முத்தலாக், பலதார மணம், குடும்ப வன்முறை மற்றும் இசுலாத்தில் தடைசெய்யப்பட்ட நிக்காகு அலாலா போன்ற தீங்கான மரபுகளிலிருந்து அவர்களைப் பாதுகாக்க அறிவுரை வழங்குகிறார். நிக்காகு அலாலா என்பது விவாகரத்து பெற்ற பெண் மற்றொரு ஆணை திருமணம் செய்துகொள்வது, திருமணத்தை முடித்துக் கொள்வது, பின்னர் விவாகரத்து செய்வது - இவை அனைத்தும் ஒரு பெண்ணின் முன்னாள் கணவனை மறுமணம் செய்து கொள்ள அனுமதிக்கும்.

 மேற்கோள்கள் 

பகுப்பு:இந்தியாவில் பெண்களுக்கெதிரான வன்முறைகள்
பகுப்பு:இந்தியப் பெண்ணியவாதிகள்
பகுப்பு:இந்திய முஸ்லிம்கள்
பகுப்பு:இந்தியப் பெண் செயற்பாட்டாளர்கள்